SARL-NUUS SONDAG 19 Augustus 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om (08:30 SAT in Engels 
uitgesaai word. Vir oudio gaan na www.sarl.org.za, klik op `Amateur Radio 
Today” en volg die skakels soos aangedui. Vir oudio deur Echolink, koppel met 
ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


IN DIE NUUS VANDAG: 

INTERNASIONALE VUURTORING-/LIGSKIPNAWEEK 2012 
KLUBS UITGENOOI OM BY DIE SARL AAN TE SLUIT 
SARL HF DIGITALE KOMPETISIE VANDAG 

DIE VOLGENDE SARL RTA IN PORT ELIZABETH 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


INTERNASIONALE VUURTORING-/LIGSKIPNAWEEK 2012 


Meer as A00 vuurtorings in bykans 50 lande en gebiede van Argentinië tot Wallis 
- sal op die lug wees vir die 2012 Internasionale Vuurtoring-/ligskipnaweek geor- 
ganiseer deur Skotland se Ayr amateurradiogroep. Die byeenkoms, vir die 15de 
jaar opeenvolgend, vind Saterdag 18 Augustus vanaf 00:01 UTC tot Sondag 19 
Augustus tot 23:59 UTC plaas. Hoewel dit nie `n wedstryd is nie, is dit meer 
van `n @SO-party en `n amateurradiodemonstrasie. Dit het ten doel om open- 
bare bewustheid van vuurtorings en ligskepe en die behoefte aan die behoud en 
herstel daarvan aan te wakker, amateurradio bekend te stel en internasionale 
welwillendheid te bevorder. Stasies op meer as 50) Amerikaanse ligte word ver- 
wag om vir die geleentheid op die lug te wees, en verskeie stasies sal spesiale 
geleentheid roepseine gebruik. Deelnemende vuurtoring-/ligskipstasies hoef nie 
binne die struktuur of op die skip self te wees nie, `n velddagtipe opset by of 
aanliggend aan die lig is heeltemaal in orde. 


Daar is nog 'n paar uur oor om met een van die talle vuurtorings en skepe op 
die lug te praat. 
KLUBS UITGENOOI OM BY DIE SARL AAN TE SLUIT 


Radioklubs in Suid-Afrika word uitgenooi om by die SARL te affilieer en die 
voordeel van publikasie van hul aktiwiteite op die web, in SARLNUUS en in 
Radio 7S te geniet. (Geaffilieerde klubs word ook gehelp met aansoeke virr 


spesiale roepseine en hulle kwalifiseer om `n RAE eksamensentrum te beheer en 
koppelings van hul webadres en e-posadres met www.sarl.org.za te bewerkstellig. 


Om by die SARL te affilieer moet `n klub `n aansoekvorm voltooi en indien saam 
met `n afskrif van die kluk se grondwet, en ʼn lys met kontakbesonderhede van 
die sy komiteelede. As `n lys van sy huidige klublede ook voorsien word, sal die 
SARL in staat gestel word om die databasis van die roepseinboek op datum te 
bring sodat dit `n lid se klubaffiliasie aantoon. Stuur al die besonderhede aan 
secretary@sarl.org.za. Daar is geen koste vir affiliasie nie. 


DIE VOLGENDE SARL RTA IN PORT ELIZABETH 


1 September is amptelik Lentedag in Suid-Afrika, maar vir Port Elizabeth 
en omliggende gebiede is daar `n ekstra aantrekkingskrag: “die SARL se 
Radiotegnologie-in-Aksie-simposium”. Dit sal op 1 September by die Nelson 
Mandela Metropolitaanse Universiteit gehou word. Hierdie jaar se program, 
wat praktiese werk insluit, het wye steun in KwaZulu-Natal en Gauteng 
ondervind. Dit is nou vir die Oos-Kaap om `n nuwe bywoningsrekord te stel. 
Voorafbespreking open op Maandag. Besoek www.sarl.org.za. vir meer inligting. 
Hou die tuisblad dop vir meer besonderhede. 


SLUIT VANAAND BY DIE AANKEERDERY VAN RYRY GROENTJIES 
AAN 


Op Sondag, 19 Augustus, dit is vandag, keer die digitale modusse terug na die 
groentjieaankeerdery (RYRY ROOKITES). Geskep om die ontluikende operateur 
'n plek te gee oor hoe om teen n aantrekliker tempo te leer hoe om aan wedstryde 
deel te neem, is die nuwelingaankeerdery `n ses uur wedstryd wat oop is vir alle 
amateurs wat vir drie jaar of minder gelisensieer is. Indien u vir 2010, 2011 of 
2012 gelisensieerd was, kwalifiseer jy as 'n nuweling. 


Weens populêre versoek, is `n multi-operateurkategorie geskep vir die groen- 
tjieaankeerdery. Verskeie groentjies kan van dieselfde plek as `n groep funk- 
sioneer. Jy gebruik dieselfde roepsein en naam in die uitruiling van besonder- 
hede, ongeag wie die operateur voor die sleutelbord is. Hierdie kategorie is 
ideaal vir klubs wat begerig is om hul nuwe lede meer aktief kry. 


'n Spankompetisie is ook geskep: 'Tot vyf enkeloperateurgroentjies - wat elk 
van hul eie plek werk - kan saamwerk soos 'n span en hul tellings kombineer. 
Spanlede word ook vir hulle individuele pogings gekrediteer. Nie-groentjies word 
nie toegelaat om lede van `n span te wees nie. 


Gesoute amateurs het wel 'n plek in die groentjieaankeerdery. Voogdyskap is 
'n kritieke komponent van die groentjieaankeerdery, en gesoute amateurs word 
aangemoedig om nie net met groentjies kontakte te maak nie, maar om aan te 
bied om hulle te help en te leer hoe om deel te neem. Groentjies mag met enigie- 
mand @SO, maar nie-groentjies mag slegs met groentjies @OSO. Die uitruilings 
is eenvoudig: stuur net beide roepseine, jou noemnaam en jou OTH (dit is 6f 
die Amerikaanse staat, Kanadese provinsie, Mexikaanse roepgebied of “DX” as 
jou OTH nie in die VSA, Kanada en Mexiko is nie). 


Alle amptelike inskrywings moet die vorm www.b4h.net/arrlrr/index.php ge- 
bruik. Maar moenie lank wag nie - jy het net drie dae om die opsomming van 
jou telling in te dien. Alle opsommings moet voor 23:59 UTC Woensdag, 22 
Augustus 2012 ontvang wees. 


Die 2012 ARRL RTYD groentjieaankeerdery duur vanaf 18:00 UTC tot 23:59 
UTC Sondag 19 Augustus, 2012. Volledige reëls en die indiening van tellings 
kan gevind word by www.arrl.org/rookie-roundup. 


Dit is `n goeie idee vir `n klub om `n plaaslike groentjieaktiwiteit in Suid-Afrika 
te reël! Miskien kan PEARS van die idee gebruik maak aangesien hulle alreeds 
'n beginnersaktiwiteit aanbied. die idee as hulle reeds `n beginners geval loop. 


NUWE INLIGTING OOR @SL-BURO OP DIE WEBBLAD 


Graag word u aandag gevestig op die verandering wat aangebring is t.o.v. die 
OSL-Buro-inligting op die SARL se webblad. U word vriendelik versoek om dit 
te lees en na te kom. Aangename DX. 


KOMPETISIENUUS 


Die SARL HF Digitale kompetisie is vanmiddag tussen 13:00 en 16:00 UTC 
op die lug. Die reels is verlede Sondag in SARLNuus gepubliseer en ka nook 
gevind word in die 2012 SARL Kompetisiehandboek. Vanmiddag kan u PSK31 
en RTD op 20, 40 en 80 meter werk. 


Vir die SARL HF Foonkompetisie het die kompetisiekomitee 26 enkeloperateur 
logs, 1 multi-operateur log en 2 kontrolelogs ontvang. Die aantal logs ontvang 
is minder as in vorige jare en van die logs ontvang was in die verkeerde formaat. 
Lees asseblief Algemene Reel 5 en 6. Die uitslae sal vroeg in volgende week 
bekend gemaak word. 


HEF VOORTPLANTINGSVOORSPELLING 


Hannes Coetzee, ZSGBZP, berig dat die sonaktiwiteitsvlak besig is om af te 
neem. Daar is net `n paar sonvlekke tans sigbaar en die kanse vir groot fakkels 
is gering. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 35. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl die 15 m net `n kortkop agter behoort te wees. As 
gevolg van die laer sonaktiwiteit gaan 10 m openinge minder gereeld voorkom. 


Besoek gerus www.spaceweather.co.za vir meer inligting. 


DAGBOEK VAN GEBEURE 19 Augustus - SARL HF digitale kompetisie van- 
middag tussen 13:00 en 16:00 UTC. 19 Augustus- -2012 ARRL RTD groen- 
tjieaankeerdery vanaf 18:00 UTC tot 23:59 UTG. 26 Augustus - SARL HF 
GG-kompetisie. 27 Augustus - Laaste dag vir insending van logstate vir die 
SARL HF digitale kompetisie na zs4bfn@netactive.co.za, of Bloemfontein RAK, 


33211, Fichardt Park, 9317. 1 September RTA in Port Elizabeth by die Nel- 
son Mandela Metropolitaanse Universiteit, voorafbespreking begin mêre, besoek 
www.sarl.org.za. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. 'n Heruitsending vind Maandagaande om 17:30 UTC op 3 230 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur George Honiball, ZSONE. 


Dankie dat u geluister het, 73. 
/EX 


